Dårligt stillede kommuner får ekstra penge i kommunekassen. Jammerbugt Kommune bliver tildelt 12 mio. kr. af Indenrigs- og Sundhedsminister Bertel Haarder.

I alt otte dårligt stillede kommuner får tildelt ekstra penge af Indenrigs- og Sundhedsminister Bertel Haarder af en pulje på i alt 127 mio. kr. En af dem er Hjørring Kommune, der får 12 mio. ekstra i kommunekassen. Samtidig kan kommunen låne 7,5 mio kr.. Jammerbugt Kommune havde dog regnet med en økonomisk håndsrækning på 25-30 mio. kr., men det blev det ikke til i denne omgang. Men borgmester Mogens Gade er yderst tilfreds alligevel. - Vi er selvfølgelig meget glade for at få penge til udvikling af vores kommune og en håndsrækning til vores økonomiske udfordringer, som mange af landets kommuner har, siger han til Jammerbugt Kommunes hjemmeside. Pengene kommer fra en låneaftale mellem regeringen og KL for 2012.